ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ อน. 13/2545เรื่อง การขึ้นทะเบียนนิติบุคคลร่วมลงทุนเนื่องจากข้อ 2 แห่งประกาศกระทรวงการคลัง เรื่อง กําหนดกิจการการจัดการเงินร่วมลงทุนให้เป็นธุรกิจหลักทรัพย์ ลงวันที่ 17 กันยายน พ.ศ. 2544 กําหนดให้บริษัทจัดการเงินร่วมลงทุนขอขึ้นทะเบียนนิติบุคคลร่วมลงทุนที่บริษัทจัดการเงินร่วมลงทุนจัดตั้งขึ้นกับสํานักงาน และบริหารเงินของนิติบุคคลร่วมลงทุนดังกล่าว โดยอาจส่งบุคลากรเข้าร่วมบริหารในกิจการที่นิติบุคคลร่วมลงทุนนั้นนําเงินไปลงทุน ดังนั้น สํานักงานคณะกรรมการกํากับหลักทรัพย์และตลาดหลักทรัพย์ จึงกําหนดหลักเกณฑ์การขึ้นทะเบียนและการยกเลิกการขึ้นทะเบียนนิติบุคคลร่วมลงทุนไว้ดังต่อไปนี้ข้อ 1 ในประกาศนี้"นิติบุคคลร่วมลงทุน" หมายความว่า บริษัทที่จัดตั้งขึ้นตามกฎหมายไทยโดยมีวัตถุประสงค์หลักเพื่อการประกอบธุรกิจเงินร่วมลงทุน"บริษัทจัดการเงินร่วมลงทุน" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการเงินร่วมลงทุน"ผู้ลงทุนประเภทสถาบัน" หมายความว่า ผู้ลงทุนประเภทสถาบันตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 20/2545 เรื่อง กําหนดลักษณะของคําว่า"ผู้ลงทุนประเภทสถาบัน" "นิติบุคคลร่วมลงทุน" และ "กิจการ" ลงวันที่ 28 มีนาคม พ.ศ. 2545"ประกาศที่ กน. 22/2545" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กน. 22/2545 เรื่อง หลักเกณฑ์ เงื่อนไข และวิธีการจัดการเงินร่วมลงทุนลงวันที่ 28 มีนาคม พ.ศ. 2545"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ 2 นิติบุคคลร่วมลงทุนที่บริษัทจัดการเงินร่วมลงทุนขอขึ้นทะเบียนกับสํานักงานต้องมีลักษณะดังต่อไปนี้1. มีทุนจดทะเบียนไม่น้อยกว่าสองร้อยล้านบาท และมีการชําระค่าหุ้นครั้งแรกเป็นจํานวนไม่น้อยกว่ากึ่งหนึ่งของทุนจดทะเบียน1. มีผู้ถือหุ้นทั้งหมดเป็นผู้ลงทุนประเภทสถาบันนิติบุคคลร่วมลงทุนดังกล่าวอาจมีผู้ถือหุ้นที่มิใช่ผู้ลงทุนประเภทสถาบันถือหุ้นรายละไม่เกินหนึ่งหุ้น เพื่อให้มีผู้เริ่มก่อการหรือผู้เริ่มจัดตั้งบริษัทครบตามจํานวนที่กฎหมายกําหนดข้อ 3 ในการขึ้นทะเบียนนิติบุคคลร่วมลงทุน ให้บริษัทจัดการเงินร่วมลงทุนที่เป็น ผู้จัดตั้งนิติบุคคลร่วมลงทุนยื่นคําขอขึ้นทะเบียนต่อสํานักงาน ตามแบบคําขอขึ้นทะเบียนนิติบุคคล ร่วมลงทุน ท้ายประกาศนี้พร้อมเอกสารประกอบแบบคําขอขึ้นทะเบียนตามข้อ 4ข้อ 4 รายการเอกสารประกอบแบบคําขอขึ้นทะเบียน มีดังต่อไปนี้(1) สําเนาหนังสือบริคณห์สนธิ(2) สําเนาหนังสือรับรองการจดทะเบียนบริษัท(3) สําเนาข้อบังคับของบริษัท ที่ระบุข้อจํากัดในเรื่องการโอนหุ้นของนิติบุคคลร่วมลงทุนว่านิติบุคคลร่วมลงทุนขอสงวนสิทธิที่จะไม่รับจดทะเบียนการโอนหุ้นที่ถือโดยผู้ลงทุนประเภทสถาบันไม่ว่าในทอดใด ๆ ให้แก่บุคคลอื่นที่ไม่ใช่ผู้ลงทุนประเภทสถาบัน(4) สําเนาบัญชีรายชื่อผู้ถือหุ้นของบริษัทที่นายทะเบียนหุ้นส่วนบริษัท กระทรวงพาณิชย์รับรอง(5) หนังสือรับรองจากบริษัทจัดการเงินร่วมลงทุนที่รับรองว่านิติบุคคลร่วมลงทุน มีลักษณะตามข้อ 2 โดยระบุรายละเอียดเกี่ยวกับผู้ถือหุ้นที่เป็นผู้ลงทุนประเภทสถาบันด้วยข้อ 5 ให้การขึ้นทะเบียนนิติบุคคลร่วมลงทุนสิ้นสุดลงเมื่อมีกรณีดังต่อไปนี้(1) บริษัทจัดการเงินร่วมลงทุนหรือนิติบุคคลร่วมลงทุนขอยกเลิกการขึ้นทะเบียนนิติบุคคลร่วมลงทุน(2) บริษัทจัดการเงินร่วมลงทุนไม่สามารถปฏิบัติให้เป็นไปตามหลักเกณฑ์และภายในระยะเวลาที่กําหนดในข้อ 4 แห่งประกาศ ที่ กน. 22/25451. นิติบุคคลร่วมลงทุนมีจํานวนผู้ถือหุ้นที่มิใช่ผู้ลงทุนประเภทสถาบันและจํานวนการถือหุ้นของผู้ถือหุ้นดังกล่าว ไม่เป็นตามที่กําหนดในข้อ 2 วรรคสอง(4) นิติบุคคลร่วมลงทุนเลิกกิจการข้อ 6 ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2545 เป็นต้นไปประกาศ ณ วันที่ 22 พฤษภาคม พ.ศ. 2545(นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์